ai4bharat/Pralekha huggingface dataset:
రహదారి రవాణా, హైవేల మంత్రిత్వ శాఖ
ఈవీ ఛార్జింగ్ స్టేషన్లకు భద్రత
ఇతర సాంకేతిక వ్యవస్థల మాదిరిగానే ఎలక్ట్రిక్ వెహికల్ ఛార్జింగ్ స్టేషన్లు కూడా సైబర్-దాడులు, సైబర్ భద్రత పరమైన ప్రమాదాలు ఎదుర్కొనే అవకాశం ఉంది.దేశంలోని సైబర్ సెక్యూరిటీ సంఘటనలను గుర్తించి పర్యవేక్షించడానికి ఏర్పాటైన ఇండియన్ కంప్యూటర్ ఎమర్జెన్సీ రెస్పాన్స్ టీమ్ కు ఎలక్ట్రిక్ వెహికల్ ఛార్జింగ్ స్టేషన్లకు సంబంధించిన ఉత్పత్తులు మరియు అప్లికేషన్లు సైబర్ దాడికి గురయ్యే అవకాశం ఉందని నివేదికలు అందాయి. సైబర్ దాడులు అరికట్టడానికి తగిన చర్యలు అమలు చేయాలని ఇండియన్ కంప్యూటర్ ఎమర్జెన్సీ రెస్పాన్స్ టీమ్ సూచనలు జారీ అయ్యాయి. దీనికి అనుగుణంగా సైబర్ దాడులు/ సైబర్ బెదిరింపులు/దుర్బలత్వం అంశాలకు సంబంధించి హెచ్చరికలు, మార్గదర్శకాలు జారీ చేస్తున్న ఇండియన్ కంప్యూటర్ ఎమర్జెన్సీ రెస్పాన్స్ టీమ్ కంప్యూటర్లు మరియు నెట్వర్క్లను రక్షించడానికి తీసుకోవాల్సిన చర్యలకు సంబంధించిన హెచ్చరికలు, సలహాలను జారీ చేస్తుంది.
సైబర్ నేరాలు, భద్రత సంబంధించిన అంశాలపై ప్రభుత్వం పూర్తి అవగాహన కలిగి ఉంది. హ్యాకింగ్ సమస్యను ఎదుర్కోవడానికి పటిష్ట చర్యలు తీసుకుంటోంది. సైబర్ నేరాలకు సంబంధించి ఇటీవల ఇండియన్ కంప్యూటర్ ఎమర్జెన్సీ రెస్పాన్స్ టీం మార్గదర్శకాలు జారీ చేసింది. దేని ప్రకారం దేశంలో జరిగే అన్ని సంఘటనలను ఇండియన్ కంప్యూటర్ ఎమర్జెన్సీ రెస్పాన్స్ టీమ్ దృష్టికి తప్పనిసరిగా పంపించాల్సి ఉంటుంది. సైబర్-దాడులు, సైబర్ ఉగ్రవాదాన్ని ఎదుర్కోవడానికి సైబర్ క్రైసిస్ మేనేజ్మెంట్ ప్లాన్ను ఇండియన్ కంప్యూటర్ ఎమర్జెన్సీ రెస్పాన్స్ టీం సిద్ధం చేసింది. కేంద్ర ప్రభుత్వం, రాష్ట్ర ప్రభుత్వాలు మరియు వాటి సంస్థలు, క్లిష్టమైన రంగాలకు చెందిన అన్ని మంత్రిత్వ శాఖలు మరియు విభాగాలు అమలు చేస్తాయి. ఇన్ఫర్మేషన్ సెక్యూరిటీ రంగంలో ఉత్తమ విధానాలు అమలు చేయడానికి ఇండియన్ కంప్యూటర్ ఎమర్జెన్సీ రెస్పాన్స్ టీమ్ దేశంలో 150 సెక్యూరిటీ సంస్థలను గుర్తించింది.
ఇండియన్ కంప్యూటర్ ఎమర్జెన్సీ రెస్పాన్స్ టీమ్ కు అందిన ఫిర్యాదులు, గుర్తించిన సంఘటనల సమాచారం ప్రకారం, 2018, 2019, 2020, 2021, 2022 సంవత్సరాల్లో సైబర్ సెక్యూరిటీ సంఘటనల సంఖ్య వరుసగా 2,08,456, 3,94,499, 11,58,208, 14,02,809,13,91,457 గా ఉంది.
ఈ సమాచారాన్ని కేంద్ర రోడ్డు రవాణా రహదారుల శాఖ మంత్రి శ్రీ నితిన్ గడ్కరీ లోక్సభలో లిఖితపూర్వక సమాధానంలో తెలిపారు.
ఆర్థిక మంత్రిత్వ శాఖ
నిర్వహణ ఉన్న 171 కేంద్ర ప్రభుత్వ రంగ సంస్థలు 2019-20 ఆర్థిక సంవత్సరంలో నికర లాభాలను ఆర్జించాయి
అందుబాటులో ఉన్న తాజా సమాచారం మేరకు 2019-20 ఆర్థిక సంవత్సరంలో 171 కేంద్ర ప్రభుత్వ రంగ సంస్థలు  లాభాలను ఆర్జించాయి. ఇందులో మహారత్న, నవ రత్న, మినీరత్న సంస్థలు కూడా ఉన్నాయి. ఈరోజు లోక్సభలో ఒక ప్రశ్నకు లిఖితపూర్వకంగా ఇచ్చిన సమాధానంలో కేంద్ర ఆర్థిక శాఖ సహాయ మంత్రి డాక్టర్ భగవత్ కిసన్రావు ఖరాద్ ఈ విషయాన్ని పేర్కొన్నారు. ప్రస్తుతం కేంద్ర ప్రభుత్వ రంగంలో మొత్తం 10 మహారత్నాలు, 14 నవరత్న, 73 మినీరత్న సంస్థలు ఉన్నాయని మంత్రి పేర్కొన్నారు. బడ్జెట్ 2021-22, ఇంటర్ ఆలియాగా ఒక మహారత్న సీపీఎస్ఈ.. భారత్ పెట్రోలియం కార్పొరేషన్ లిమిటెడ్ ,
, రెండు నవరత్న సీపీఎస్ఈలు.. షిప్పింగ్ కార్పొరేషన్ ఆఫ్ ఇండియా లిమిటెడ్ మరియు కంటైనర్ కార్పొరేషన్ ఆఫ్ ఇండియా లిమిటెడ్ , రెండు మినీరత్న సీపీఎస్ఈ సంస్థలైన
బీఈఎంఎల్, పవన్హన్స్ లిమిటెడ్ సంస్థలలో తగినంత వ్యూహాత్మక పెట్టుబడుల ఉపసంహరణ
నిర్ణయించినట్టుగా మంత్రి ఈ సందర్భంగా తెలియజేశారు.
మానవ వనరుల అభివృద్ధి మంత్రిత్వ శాఖ
కోవిడ్-19పై పోరుకు తనవంతు చేయూతగా కేవీఎస్ చర్యలు
క్వారంటైన్ కేంద్రాల కోసం 80 కేంద్రీయ విద్యాలయాల అప్పగింత
7.07 లక్షల మంది విద్యార్థులకు 32,247 మంది టీచర్లతో ఆన్లైన్ తరగతులు
కోవిడ్-19 ముప్పు నేపథ్యంలో కేంద్ర మానవ వనరుల అభివృద్ధి శాఖ చురుగ్గా స్పందించింది. ప్రస్తుత కఠిన పరిస్థితుల నడుమ అన్ని విద్యా సంస్థలలో తగువిధంగా వ్యాధి వ్యాప్తి నిరోధక చర్యలు చేపట్టింది. ఇందులో భాగంగా కేంద్రీయ విద్యాలయ సంఘటన  కూడా తనవంతు చేయూతగా అనేక చర్యలు తీసుకుంది.
కేవీఎస్లలో క్వారంటైన్ కేంద్రాలు
కోవిడ్-19 నిరోధం దిశగా ఏదైనా జిల్లా కేంద్రం లేదా రక్షణశాఖ అధికార సంస్థ నుంచి విజ్ఞప్తి అందగానే కేంద్రీయ విద్యాలయ భవనాలను అప్పగించాలని కేవీఎస్ ఆదేశించింది. అలాగే తరగతి గదులను తాత్కాలిక ఆశ్రయాలుగా వినియోగించుకునే వీలు కల్పించాలని సూచించింది. ఈ మేరకు ఇప్పటిదాకా దేశంలోని 80 విద్యాలయాలను ఆయా స్థానిక పాలన యంత్రాంగాలకు అప్పగించింది.
పీఎం కేర్స్ నిధికి విరాళాలు
జాతికి తమవంతు తోడ్పాటులో భాగంగా కేవీఎస్ ఉపాధ్యాయులు, బోధనేతర సిబ్బంది తమ జీతాలనుంచి మొత్తం 10 కోట్ల 40లక్షల 60వేల 536 రూపాయలను ‘పీఎం కేర్స్’ నిధికి విరాళంగా సమర్పించారు. ఇందులో ఒకరోజు జీతం నుంచి లక్ష రూపాయల వ్యక్తిగత మొత్తందాకా విరాళాలుండటం విశేషం.
ఉపాధ్యాయుల చొరవ
భావి పౌరులను తీర్చిదిద్దే కర్తవ్య నిర్వహణలో భాగంగా కేవీఎస్ ఉపాధ్యాయులందరూ విద్యార్థులకు వివిధ డిజిటల్ వేదికలపై ఆన్లైన్ తరగతులతో విద్యాబోధన కొనసాగిస్తున్నారు. ఈ దిశగా కేవీఎస్ ఇప్పటికే ప్రిన్సిపాళ్లకు ఒక కార్యాచరణ ప్రణాళిక కూడా పంపింది.
కార్మిక, ఉపాధికల్పన మంత్రిత్వ శాఖ
కోవిడ్ -19 మహమ్మారి నేపత్యంలో ఉద్యోగులు మరియు యజమానుల చేతిలో అధిక ద్రవ్యతను ఉంచేందుకు ఈ.పి.ఎఫ్. చందా 10 శాతానికి తగ్గింపు
ప్రభుత్వ రంగం, వారి పి.ఎస్.ఈ.లు మరియు పి.ఎంజి.కె.వై. కింద కేంద్ర ప్రభుత్వం చందా స్థాపన 12 శాతం పాత రేటే వర్తింపు
మే, జూన్, జులై నెలల జీతాలకు ఈ తక్కువ రేట్లు వర్తింపు
కోవిడ్ -19 వ్యాప్తి చెందకుండా మరియు ఈ మహమ్మారి కారణంగా ఎదురయ్యే ఇతర అంతరాయాలను నివారించడానికి విధించిన లౌక్ డౌన్ ద్వారా ఇబ్బంది పడుతున్న ఈ.పి.ఎఫ్. మరియు ఎం.పి. చట్టం, 1952 పరిధిలోని సంస్థల యజమానులు మరియు ఉద్యోగులకు ఉపశమనం కలిగించేందుకు ఎప్పటికప్పుడు వివిధ చర్యలు ప్రకటించబడ్డాయి.
మే, జూన్, జులై నెలల వేతన నెలలకు చట్టబద్ధమైన విరాళాల రేటును 12 శాతం నుంచి 10 శాతానికి తగ్గించడం, ఈ.పి.ఎఫ్ మరియు ఎం.పి. చట్టం, 1952 పరిధిలో ఉన్న అన్ని వర్గాల సంస్థలకు 2020 మే 13న కేంద్ర ప్రభుత్వం ప్రకటించింది. ఆత్మనిర్భర్ భారత్ ప్యాకేజీలో భాగంగా 2020 మే 18 నాటికి SO 1513  ను గెజిట్ ఆఫ్ ఇండియాలో ప్రభుత్వ ప్రచురించింది. ఈ.పి.ఎఫ్.ఓ. వెబ్ సైట్ హోమ్ పేజీలో TAB- COVID-19 కింధ ఈ నోటిఫికేషన్ అందుబాటులో ఉంది.
ఈ సహకారం కేంద్ర మరియు రాష్ట్ర ప్రభుత్వ రంగ సంస్థలకు లేదా కేంద్ర ప్రభుత్వ ఆధీనంలో లేదా నియంత్రణలో ఉన్న ఇతర సంస్థలకు వర్తించదు. రాష్ట్ర ప్రభుత్వం ప్రాథమిక వేతనం మరియు డి.ఏ.లో 12 శాతం అందిస్తూనే ఉంటాయి.
తగ్గిన రేటు పి.ఎం.జి.కె.వై. లబ్ధిదారులకు కూడా వర్తించదు. ఎందుకంటే మొత్తం ఉద్యోగులు ఈ.పి.ఫ్ చందా  మరియు యజమానుల ఈ.పి.ఎఫ్ మరియు ఈ.పి.ఎస్. చందా  నెలవారీ వేతనాల్లో మొత్తం 24 శాతం కేంద్ర ప్రభుత్వం అందిస్తోంది.
ప్రాథమిక వేతనాలు మరియు డి.ఏ. లో 12 శాతం నుంచి 10 శాతం మేర ఈ.పి.ఎఫ్. చందా రేటును తగ్గించడం 4.3 కోట్ల మంది ఉద్యోగులు/ సభ్యులు మరియు 6.5 లక్షల సంస్థల యజమానులు రెండింటి పరంగా ప్రయోజనం చేకూర్చడానికి ఉద్దేశించబడింది.
చట్టబద్ధమైన చందా రేటును 12 శాతం నుంచి 10 శాతానికి తగ్గించిన ఫలితంగా, ఉద్యోగికి ఈ.పి.ఎఫ్. చందా కారణంగా తన వేతనం నుంచి తగ్గించే మొత్తం తగ్గడం వల్ల ఇంటికి తీసుకువెళ్ళే మొత్తం అధికగా ఉంటుంది. 10,000 నెలవారీ వేతన ఉద్యోగికి, 1200 రూపాయలకు బదులు 1000 రూపాయలు మాత్రమే వేతనాల నుంచి తీసివేయబడుతుంది. యజమాని సైతం 1200 రూపాయలకు బదులు 1000 రూపాయలు మాత్రమే చెల్లిస్తారు.
కాంటు కంపెనీ  మోడల్ లో, 10000 రూపాయల నెలవారీ ఈ.పి.ఎఫ్. వేతనాలు అయితే, సి.టి.సి. మోడల్ లో ఉద్యోగికి యజమాని నుంచి నేరుగా 200 రూపాయలు లభిస్తుంది. ఎందుకంటే యజమాని ఈ.పి.ఎఫ్ లేదా ఈ.పి.ఎస్ సహాకారం 200 రూపాయలు తగ్గుతుంది.
ఈ.పి.ఎఫ్. పథకం, 1952 ప్రకారం ఏ సభ్యుడైనా చట్టబద్ధమైన రేటు  కంటే ఎక్కువ రేటుతో సహకారం అందించే అవకాశం ఉంది. అటువంటి ఉద్యోగికి సంబంధించి యజమాని తన చందాను 10శాతం కు పరిమితం చేయవచ్చు.
ఆరోగ్య, కుటుంబ సంక్షేమ మంత్రిత్వ శాఖ
124.10 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 80.98 లక్షలకు పైగా డోసులు నిర్వహణ
98.36శాతానికి చేరిన రికవరీ రేటు
గత 24 గంటల్లో 8,954 కొత్త కేసులు నమోదు
లక్ష కంటే తగ్గి, 99,023కు చేరిన దేశవ్యాప్త క్రియాశీల కేసుల సంఖ్య; ఇది 547 రోజుల కనిష్ట స్థాయి
వారపు పాజిటివిటీ రేటు  గత 17 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 80,98,716 డోసులతో కలిపి, 124.10 కోట్ల డోసులను  టీకా కార్యక్రమం అధిగమించింది. 1,28,94,826 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,83,861
|
|
రెండో డోసు
|
|
94,97,716
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,79,105
|
|
రెండో డోసు
|
|
1,65,00,848
|
|
18-44 ఏళ్ల వారు
|
|
మొదటి డోసు
|
|
45,94,92,943
|
|
రెండో డోసు
|
|
22,56,54,139
|
|
45-59 ఏళ్ల వారు
|
|
మొదటి డోసు
|
|
18,49,49,869
|
|
రెండో డోసు
|
|
12,10,09,097
|
|
60 ఏళ్లు పైబడినవారు
|
|
మొదటి డోసు
|
|
11,58,23,193
|
|
రెండో డోసు
|
|
7,93,96,079
|
|
మొత్తం
|
|
1,24,10,86,850
గత 24 గంటల్లో 10,207 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,40,28,506 కు పెరిగింది.
దేశవ్యాప్త రికవరీ రేటు 98.36 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 157వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 8,954 కొత్త కేసులు నమోదయ్యాయి.
క్రియాశీల కేసులు లక్ష కంటే తక్కువగా, 99,023 వద్ద ఉన్నాయి. ఇది 547 రోజుల కనిష్ట స్థాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 11,08,467 పరీక్షలు చేశారు. దేశవ్యాప్తంగా ఇప్పటివరకు 64.24 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.84 శాతంగా ఉంది. గత 17 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.81 శాతంగా ఉంది. రోజువారీ పాజిటివిటీ రేటు గత 58 రోజులుగా 2 శాతం కంటే తక్కువగా, 93 రోజులుగా 3 శాతం కంటే తక్కువగా నమోదవుతోంది.
రక్షణ మంత్రిత్వ శాఖ
18 నెలల్లో 50 ద్వైపాక్షిక ఏకకాల కోక్లియర్ ఇంప్లాంట్లు నిర్వహించి ఆర్మీ హాస్పిటల్  చరిత్ర సృష్టించింది
ఢిల్లీ కాంట్లోని ఆర్మీ హాస్పిటల్ లో చెవి, ముక్కు మరియు గొంతు విభాగం  గత 18 నెలల్లో 50 ద్వైపాక్షిక ఏకకాల కోక్లియర్ ఇంప్లాంట్లను నిర్వహించి దేశంలోనే అనేక విజయవంతమైన ఇంప్లాంట్లను పూర్తి చేసినఏకైక ప్రభుత్వ ఆసుపత్రిగా అవతరించింది.
కోక్లియర్ ఇంప్లాంట్ అనేది ఒక అధునాతన వైద్య పరికరం, ఇది వినికిడి-వైకల్యం ఉన్న రోగులను దాని ద్వారా వినేలా చేయడం ద్వారా ప్రధాన స్రవంతిలోకి రావడానికి వీలు కల్పిస్తుంది. పరికరాల ధర ఎల్లప్పుడూ ఆందోళన కలిగిస్తుంది, దీని చేరువ పరిమితం అయ్యింది . ప్రభుత్వ నిధులతో నిర్వహించే చాలా కార్యక్రమాలలో పిల్లలకు ఒక కోక్లియర్ ఇంప్లాంట్ మాత్రమే లభిస్తుంది. రెండు చెవుల్లో వినడం వల్ల కలిగే ప్రయోజనం చాలా ఎక్కువ ఖర్చుతో కూడుకున్నదన్న విషయం సాయుధ దళాల వైద్య సేవలు త్వరగా గ్రహించాయి.
సాయుధ దళాలలో వినికిడి లోపం ఉన్న రోగులకు కోక్లియర్ ఇంప్లాంట్ విధానం మార్చి 2022లో సవరించబడింది. ఏకకాలంలో ద్వైపాక్షిక  ఇంప్లాంట్లు చేర్చబడ్డాయి. అభివృద్ధి చెందిన దేశాలతో సమానంగా వైద్య ప్రమాణాలను తీసుకురావడం దేశంలో ఇదే మొదటి విధానం.
డిజి ఆర్మ్డ్ ఫోర్సెస్ మెడికల్ సర్వీసెస్ లెఫ్టినెంట్ జనరల్ దల్జిత్ సింగ్ మరియు డిజిఎంఎస్  లెఫ్టినెంట్ జనరల్ అరిందమ్ ఛటర్జీ ఆర్మీ హాస్పిటల్ ని అభినందించారు అలాగే ఇన్స్టిట్యూట్కి మరెన్నో అవార్డులు రావాలని ఆకాంక్షించారు.
ఆర్మీ హాస్పిటల్  సాయుధ దళాల అత్యున్నత హాస్పిటల్, ప్రస్తుతం ఇది ఈ ఎన్ టీ మరియు తల మెడ ఆంకోసర్జరీలో నిపుణుడైన లెఫ్టినెంట్ జనరల్ అజిత్ నీలకంఠన్ నేతృత్వంలో ఉంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్ 2020-21లో ఎంఎస్పి ఆపరేషన్లు
వరి సేకరణ గత సంవత్సరంతో పోలిస్తే 23.70% పెరుగుదల చూపిస్తుంది
రూ .16057.63 కోట్ల విలువైన 5575090 కాటన్ బేళ్లు 1080015 మంది రైతులకు లబ్ధి చేకూరింది
ప్రస్తుత ఖరీఫ్ మార్కెటింగ్ సీజన్  2020-21లో, మునుపటి సీజన్లలో చేసినట్లుగా, ప్రస్తుత ఎంఎస్పి పథకాల ప్రకారం ప్రభుత్వం తన ఎంఎస్పి వద్ద ఖరీఫ్ 2020-21 పంటలను రైతుల నుండి కొనుగోలు చేస్తోంది.
ఖరీఫ్ 2020-21 కోసం వరి సేకరణ సజావుగా సాగింది, పంజాబ్, హర్యానా, ఉత్తర ప్రదేశ్, తెలంగాణ, ఉత్తరాఖండ్, తమిళనాడు, చండీగఢ్, జమ్మూ & కాశ్మీర్, కేరళ, గుజరాత్, ఆంధ్రప్రదేశ్, మహారాష్ట్ర, బీహార్లలో 405.31 ఎల్ఎమ్టిల వరిని 17.12.2020 వరకు కొనుగోలు చేశాయి. గత ఏడాది 327.65 ఎల్ఎమ్టి కొనుగోలుతో పోలిస్తే 23.70% పెరిగింది. మొత్తం 405.31 ఎల్ఎమ్టి కొనుగోలులో, పంజాబ్ ఒక్కటే 30.11.2020 న రాష్ట్రంలో సేకరణ కాలం ముగిసే వరకు 202.77 ఎల్ఎమ్టిని కొనుగోలు చేసింది, ఇది దేశంలో మొత్తం సేకరణలో 50.02%.
సుమారు 47.17 లక్షల మంది రైతులు ఇప్పటికే కొనసాగుతున్న కెఎంఎస్ సేకరణ కార్యకలాపాల నుండి రూ.76524.14 కోట్ల మేర లబ్ధి పొందారు. .
రాష్ట్రాల ప్రతిపాదన ఆధారంగా, తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిశా, రాజస్థాన్ రాష్ట్రాల కోసం 48.11 ఎల్ఎమ్టి పప్పు ధాన్యాలు, నూనె గింజలు, ఖరీఫ్ మార్కెటింగ్ సీజన్ 2020 కొనుగోలుకు అనుమతి లభించింది. ధర మద్దతు పథకం  కింద ఆంధ్రప్రదేశ్, కర్ణాటక, తమిళనాడు మరియు కేరళ రాష్ట్రాలకు 1.23 ఎల్ఎమ్టి కొబ్బరి కురిడి  కొనుగోలుకు అనుమతి ఇవ్వబడింది. సంబంధిత రాష్ట్రాలు / యుటిలలో నోటిఫైడ్ హార్వెస్టింగ్ వ్యవధిలో మార్కెట్ రేటు ఎంఎస్పి కంటే తక్కువగా ఉంటే రిజిస్టర్డ్ రైతులు సెంట్రల్ నోడల్ ఏజెన్సీలు రాష్ట్ర నామినేటెడ్ ప్రొక్యూర్ ఏజెన్సీల ద్వారా ఇతర రాష్ట్రాలు / యుటిల కోసం, పప్పుధాన్యాలు, నూనెగింజలు మరియు కొబ్బరి కురిడీలను పిఎస్ఎస్ క్రింద సేకరించే ప్రతిపాదనలను స్వీకరించినప్పుడు కూడా ఆమోదం లభిస్తుంది, తద్వారా ఈ పంటల ఎఫ్ఏక్యూ గ్రేడ్ సేకరణ 2020-21 సంవత్సరానికి నోటిఫైడ్ ఎంఎస్పి వద్ద నేరుగా పొందవచ్చు. .
17.12.2020 వరకు, ప్రభుత్వం తన నోడల్ ఏజెన్సీల ద్వారా 187459.80 మెట్రిక్ టన్నుల పేసర్లు, మినుములు, వేరుశనగ గుళ్లు, సోయాబీన్లను తమిళనాడు, మహారాష్ట్ర, గుజరాత్, హర్యానా, రాజస్థాన్లలో 103669 మంది రైతులకు ఎంఎస్పి విలువ పరంగా రూ.1005.55 కోట్లు లబ్ధి చేకూరుతోంది.
అదేవిధంగా, రూ .52.40 కోట్ల ఎంఎస్పి విలువ కలిగిన 5089 మెట్రిక్ టన్నుల కొబ్బరి కురిడీ  కర్ణాటక, తమిళనాడులలోని 3961 మంది రైతులకు 17.12.2020 వరకు లబ్ధి చేకూర్చింది. కొబ్బరి, ఉరాద్లకు సంబంధించి, ప్రధాన ఉత్పత్తి చేసే చాలా రాష్ట్రాల్లో రేట్లు ఎంఎస్పి కంటే ఎక్కువగా ఉన్నాయి. ఖరీఫ్ పప్పుధాన్యాలు మరియు నూనెగింజలకు సంబంధించి వచ్చిన రాష్ట్రాల ఆధారంగా ఆయా రాష్ట్రాలు నిర్ణయించిన తేదీ నుండి సంబంధిత రాష్ట్ర / యుటి ప్రభుత్వాలు సేకరణను ప్రారంభించడానికి అవసరమైన ఏర్పాట్లు చేస్తున్నాయి.
పంజాబ్, హర్యానా, రాజస్థాన్ మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటక రాష్ట్రాల్లో ఎంఎస్పి ఆధ్వర్యంలో సీడ్ కాటన్  సేకరణ కార్యకలాపాలు సజావుగా జరుగుతున్నాయి. 17.12.2020 వరకు రూ .16057.63 కోట్ల విలువైన 5575090 కాటన్ బేల్స్ 1080015 మంది రైతులకు లబ్ధి చేకూర్చాయి.
ప్రధాన మంత్రి కార్యాలయం
లిజ్ ట్రస్ గారు యుకె కు తరువాతి ప్రధాని గా ఎన్నికైనందుకు ఆమె కు అభినందనలు తెలిపిన ప్రధాన మంత్రి
లిజ్ ట్రస్ గారు యునైటెడ్ కింగ్ డమ్  కు కొత్త ప్రధాని గా ఎన్నికైనందుకు ప్రధాన మంత్రి శ్రీ నరేంద్ర మోదీ ఆమె కు అభినందనల ను తెలిపారు. కొత్త భూమిక లో మరియు కొత్త బాధ్యతల లో ఆమె రాణించాలని కూడా శ్రీ నరేంద్ర మోదీ అభిలషిస్తూ, శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
“యుకె కు తరువాతి ప్రదాని గా ఎన్నికైనందుకు @trussliz కు ఇవే అభినందన లు. భారతదేశం-యుకె విస్తృత వ్యూహాత్మక భాగస్వామ్యాన్ని మీ నాయకత్వం లో మరింత గా బలపరచడం జరుగుతుందన్న విశ్వాసం నాలో ఉంది. మీరు మీ యొక్క కొత్త భూమిక లో మరియు నూతన బాధ్యతలలో రాణించగలరని ఆశిస్తూ, మీకు ఇవే నా శుభాకాంక్ష లు.” అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
ఐక్యరాజ్యసమితికి సంబంధించి ఆరోగ్యం, ఇంధన రంగ కార్యాచరణ వేదిక నుద్దేశించి ప్రసంగించిన డాక్టర్ హర్షవర్ధన్
సమగ్ర అభివృద్ధి, తక్కువ కార్బన్ ఉద్గారాలతో కూడిన నూతన ఆర్ధిక నమూనాను ముందుకు తీసుకువెళ్లేందుకు ఇండియా ప్రత్యేక స్థానంలో ఉందన్న డాక్టర్ హర్షవర్ధన్
మానవీయ కేంద్రిత భారత విధానం అంతర్జాతీయంగా ప్రపంచ ప్రజల మంచి కోసం కీలకం కానున్నదన్న మంత్రి.
కేంద్ర ఆరోగ్య, కుటుంబసంక్షేమ శాఖ మంత్రి డాక్టర్ హర్షవర్ధన్ , ప్రపంచ ఆరోగ్య సంస్థకు చెందిన ఆరోగ్య, ఇంధన కార్యాచరణ ప్లాట్ఫాం తొలి ఉన్నతస్థాయి కూటమి సమావేశంలో వీడియో కాన్ఫరెన్స్ ద్వారా ప్రసంగించారు. ఈ సమావేశౄనికి పలువురు ప్రముఖుల, దేశాధినేతలు, ప్రపంచ బ్యాంకుకు చెందిన వివిధ స్టేక్హొల్డర్లు, అంటే ప్రపంచబ్యాంకు, యుఎన్డిపి, యుఎన్హెచ్ార్సి, ఇంటర్నేషనల్ రెన్యువబుల్ ఎనర్జీ ఏజెన్సీ  తదితరాలకు చెందిన ప్రముఖులు హాజరయ్యారు.
వారి ప్రసంగంలోని అంశాలు:
ప్రపంచం ఇప్పుడు మున్నెన్నడూ లేనంతటి ముప్పును కోవిడ్ -19 నుంచి ఎదుర్కొంటున్నది. ఇది ప్రభుత్వాలు, పౌరులు ప్రజల ప్రాణాలను కాపాడడానికి, ప్రపంచవ్యాప్తంగా మరణాల సంఖ్యను తగ్గించడానికి అసాధారణ చర్యలు తీసుకోవలసి వస్తున్నది.కోవిడ్ మహమ్మారి, అలాగే దీనిని నియంత్రించడానికి జరుగుతున్న అసాధరణ కృషిగమనించినపుడు వివిధ రంగాలు ఎంతగా ఒకదానిపై ఒకటి ఆధారపడి ఉన్నాయో పునరుద్ఘాటిస్తొంది. అలాగే మన విధానాలు పటిష్టమైనచ నిరంతర సేవలను అందించాలంటే వివిధ రంగాల మధ్య అనుసంధానత ఉండేలా చూడాల్సిన అవసరాన్నీ ఇది నొక్కి చెబుతోంది.
మానవ ఆరోగ్యంపై వాతావరణ మార్పు ప్రభావంపై సాధారణ ప్రజలు, ఆరోగ్య సంరక్షకులు,విధాన నిర్ణేతలకు అవగాహన కల్పించేందుకు వాతావరణ మార్పు, మానవ ఆరోగ్యంపై జాతీయ స్థాయి కార్యాచరణ ప్రణాళిక పేరుతో ఒక నిపుణుల సంఘాన్ని మా ప్రభుత్వం ఏర్పాటు చేసింది.
ఈ జాతీయ నిపుణుల గ్రూపు 2021 ఏప్రిల్ లో తన నివేదికను సమర్పించింది. ఒకే ఆరోగ్యం, వాతావరణమార్పులో ముడిపడిన వ్యాధులకు సంబంధించి ఆరోగ్య కార్యాచరణ ప్రణాళికను కూడా ఇందులో చేర్చింది.
హరిత, వాతావరణ మార్పులకు తట్టుకునే ఆరోగ్య సంరక్షణ సదుపాయాలకు సంబంధించి, ఇండియా 2017 నాటి మాలే డిక్లరేషన్ పై సంతకం దారు.ఇది ఎలాంటి వాతావరణాన్ని అయినా తట్టుకనే విధింగా వాతావరణ మార్పుల అనుకూల సదుపాయాలను ప్రోత్సహించేందుకు అంగీకరించింది.
ఇండియా ప్రస్తుతం తక్కువ కార్బన్ ఉద్గారాలకు సంబంధించి సరికొత్త ఆర్ధికాభివృద్ధి ని ముందుకు తీసుకుపోవడంలో ఇండియా ప్రత్యేక స్థాయిలో ఉంది. ఇందులో సార్వత్రిక ఆరోగ్య కవరేజ్కూడా ఒక ప్రధాన నిర్ణయాత్మక అంశంగా ఉంది.
ఆరోగ్యం, ఇంధన రంగానికి సంబంధించిన సామర్ధ్యాలను, వనరులను పెద్ద ఎత్తున సమీకరించడానికి స్థిరమైన, రాజకీయ, ఆర్థిక సంకల్పం ప్రస్తుత అవసరమని మేం విశ్వసిస్తున్నాం. కోవిడ్ -19 అనంతర పరిస్థితులకు వివిధ దేశాలు సన్నద్ధమౌతున్న దశలో , గ్లోబల్ రీసెట్కు అద్భుత అవకాశాలు ఉన్నాయి.
పెద్ద ఎత్తున హ రిత చోదక ప్రణాళికలు వాటి ఆర్థిక వ్యవస్థలను పునరుద్ధరించడానికి, వాటి ఇంధన పరివర్తనకు ఆయా దేశాలకు ఉపయోగపడనున్నాయి. ఈ నేపథ్యంలో ఈ గ్రూప్ సమష్టి, ఉమ్మడి కార్యాచరణ హరిత, ఆరోగ్యకరమైన భూగోళాన్ని సాధించడానికి ఇది ఎంతగానో దోహదపడగలదు.
సమాచార, ప్రసార మంత్రిత్వ శాఖ
కిర్గిజ్ స్తాన్ లో సెకండ్ ఎస్ సిఒ మాస్ మీడియా ఫోరమ్ సమావేశాన్ని ఉద్దేశించి ప్రసంగించిన శ్రీ టి.వి.కె. రెడ్డి
ప్రస్తుతం వార్తా ప్రసార వ్యవస్థ ను న్యూ మీడియా విస్తరింపచేసిందని, దీనిలో మనలోని ప్రతి ఒక్కరు సమాచార వ్యాప్తి ప్రక్రియ లో ఒక నిర్మాత గానే కాకుండా ఒక వినియోగదారుగా కూడా ఉన్నారని హైదరాబాద్ లోని పత్రికా సమాచార కార్యాలయం  ప్రాంతీయ అదనపు డైరెక్టర్ జనరల్ శ్రీ టి.వి.కె. రెడ్డి అన్నారు. ఈ రోజు న కిర్గిజ్ స్తాన్ లో ని బిష్కెక్ లో జరిగిన సెకండ్ మాస్ మీడియా ఫోరమ్ ఆఫ్ షాంఘై కోఆపరేషన్ ఆర్గనైజేషన్  లో పాలుపంచుకొన్న భారతదేశ ప్రతినిధివర్గం అధిపతి హోదా లో శ్రీ టి.వి.కె. రెడ్డి ప్రారంభోపన్యాసమిస్తూ, న్యూ మీడియా నుంచి పోటీ ఉన్నప్పటికీ సాంప్రదాయక ప్రసార మాధ్యమాలకు పాఠకులు మరియు శ్రోతలు పెద్ద సంఖ్యలో ఉన్నారని వివరించారు. అంతేకాకుండా ‘నకిలీ వార్తల’ను ప్రచారం లోకి తీసుకురావడమనేది ఆందోళన ను కలిగిస్తున్నటువంటి ఒక ధోరణి గా మారిపోయిందని కూడా ఆయన అన్నారు. సభ్యత్వ దేశాల మధ్య పరస్పర విశ్వాసాన్ని, ఇంకా బాధ్యత ను పెంపొందించడం కోసం ఎస్ సిఒ సెక్రటేరియట్ లో ఒక నిజ నిర్ధారణ యంత్రాంగాన్ని ఏర్పాటు చేయడం ఉపయోగకరంగా ఉండగలదని శ్రీ టి.వి.కె. రెడ్డి సూచన చేశారు. నేటి గ్లోబల్ వరల్డ్ లో సాంస్కృతిక పరమైన చర్చ సాధ్యపడాలంటే అరమరికలు లేనటువంటిది, సానుకూల వైఖరిని కలిగివున్నదీ అయినటువంటి మీడియా ఎంతైనా అవసరమని ఆయన తెలిపారు.
యూరేషియా ప్రాంత దేశాలకు సంబంధించిన రాజకీయ, ఆర్థిక మరియు సైనిక సంబంధ సంస్థ గా షాంఘై కోఆపరేషన్ ఆర్గనైజేషన్  పనిచేస్తోంది. భారతదేశం, కజకిస్తాన్, కిర్గిజ్ స్తాన్, రష్యా, ఉజ్ బెకిస్తాన్, పాకిస్తాన్, చైనా లకు ఎస్ సిఒ లో సభ్యత్వం ఉంది. ఈ సంస్థ లోని సభ్యత్వ దేశాల మధ్య భద్రతపరమైనటువంటి సమస్యలను, రహస్య సమాచారాన్ని వెల్లడించుకోవడానికి, ఇంకా ఉగ్రవాదాన్ని ఎదుర్కోవడానికి సహకారం ఉండాలనేది ఎస్ సిఒ లక్ష్యాలలో కేంద్ర బిందువు గా ఉంది. సభ్యత్వ దేశాల మధ్య పరస్పర విశ్వాసం, గౌరవం వర్ధిల్లేందుకు ఇరుగు పొరుగు దేశాల నడుమ దీర్ఘ కాల ప్రాతిపదికను కలిగివుండేటటువంటి సయోధ్య, మైత్రి, ఇంకా సహకారం ముఖ్యం అనేది షాంఘై స్ఫూర్తి కి కీలకంగా ఉంది. ప్రపంచ జనాభా లో దాదాపు సగం జనాభా కు, అలాగే ప్రపంచ జీడీపీ లో నాలుగో వంతు జీడీపీ కి ఎస్ సిఒ లోని సభ్యత్వ దేశాలు ప్రాతినిధ్యం వహిస్తున్నాయి.(Visitor Counter : 109
ఆర్థిక మంత్రిత్వ శాఖ
స్వచ్ఛత 2.0 కోసం ప్రత్యేక ప్రచారంలో భాగంగా నవంబర్ 2022 నుంచి ఆగస్టు 2023 వరకు 2 లక్షలకు పైగా ప్రజా ఫిర్యాదులను పరిష్కరించిన డిఎఫ్ ఎస్
పెండెన్సీని తగ్గించి, స్వచ్ఛతను వ్యవస్థీకరించేందుకు 2 అక్టోబర్ నుంచి 31 అక్టోబర్ 2022 వరకు సాగిన స్వచ్ఛత 2.0పై ప్రత్యేక ప్రచారాన్ని ఆర్ధిక సేవల విభాగం , దాని సంస్థలు చేపట్టాయి. కాగా, 31 అక్టోబర్ 2022 నాటికే 80% లక్ష్యాన్ని సాధించిన డిఎఫ్ఎస్, నవంబర్ 2022 నుంచి ఆగస్టు 2023 వరకు తన పనిని కొనసాగించడమే కాక, ప్రచారం పురోగతిని నెలవారీగా పర్యవేక్షించింది.
విభాగం,నవంబర్ 2022 నుంచి2023నెలల మధ్య సాధించిన విజయాలు& కీలకాంశాలు ఈ విధంగా ఉన్నాయిః
- ప్రజాఫిర్యాదుల పరిష్కారంః 2,09,398
- ప్రజాఫిర్యాదుల అప్పీళ్ళ పరిష్కారంః 39,816
- శుభ్రం చేసిన ప్రదేశాలు/ కార్యాలయాలుః 523
- ఖాళీ చేసిన చోటుః 71,968 చదరపు అడుగులు
- తుక్కును విసర్జించడం ద్వారా ఆర్జించిన ఆదాయంః రూ. 1,4, 87, 364
భారత ప్రభుత్వం స్వచ్ఛత, ప్రభుత్వ కార్యాలయాలలో పూర్తిగా పెండెన్సీ తగ్గించాలన్న విధానంతో 2 అక్టోబర్ 2023 నుంచి 31 అక్టోబర్ 2023 వరకు ప్రత్యేక ప్రచారం 3.0ను ప్రకటించింది.
ప్రచారాన్ని ముందుకు తీసుకువెడుతూ, డాక్టర్ జితేంద్ర సింగ్ గురువారం నాడు స్వచ్ఛత ప్రత్యేక ప్రచారం 3.0 కోసం ఉద్దేశించిన వెబ్పోర్టల్ https://scdpm.nic.in,ను న్యూఢిల్లీలో ప్రారంభించారు. కాగా, సన్నాహక దశ 15 సెప్టెంబర్ నుంచి 30 సెప్టెంబర్ 2023 సాగనుంది. ఈ సమయంలో మంత్రిత్వ శాఖలు / విభాగాలు ఎంపిక చేసిన వర్గాలలో పెండెన్సీని గుర్తించి, ప్రచార ప్రదేశాలను ఖరారు చేస్తారు.
డిఎఫ్ఎస్ ఇప్పటికే అధికారులందరినీ ఈ విషయమై జాగృతపరిచి, కార్యకలాపాలను కొనసాగించి, తమ తమ సంస్థలలో ప్రత్యేక ప్రచారం 3.0ను ప్రారంభించవలసిందిగా తమ కార్యాలయాలకు సమాచారమిచ్చింది.
ప్రధాన మంత్రి కార్యాలయం
తమిళ నటుడు శ్రీ విశాల్ కు కాశీ లో కలిగిన అద్భుత అనుభూతి ని ప్రశంసించిన ప్రధాన మంత్రి
కాశీ నగరాన్ని తమిళ నటుడు శ్రీ విశాల్ ప్రశంసించడం పట్ల ప్రధాన మంత్రి శ్రీ నరేంద్ర మోదీ హర్షాన్ని వ్యక్తం చేశారు.
నటుడు చేసిన ఒక ట్వీట్ కు ప్రధాన మంత్రి తాను మరొక ట్వీట్ లో సమాధానాన్ని ఇస్తూ, అందులో :
‘‘కాశీ లో మీకు ఒక అద్భుతమైనటువంటి అనుభవం కలిగిందని తెలుసుకొని నేను సంతోషిస్తున్నాను.’’ అని పేర్కొన్నారు.
బొగ్గు మంత్రిత్వ శాఖ
ఉద్యోగులకు కనీస ప్రయోజన హామీకి సిఫారసు చేస్తూ కోల్ ఇండియా లిమిటెడ్-ఉద్యోగ సంఘాల మధ్య అవగాహన ఒప్పందం
2.38 లక్షలమంది నాన్-ఎగ్జిక్యూటివ్ ఉద్యోగులకు
19 శాతం కనీస ప్రయోజన హామీ 
కోల్ ఇండియా లిమిటెడ్ లో వేతన చర్చలలో ప్రతిష్టంభనకు స్వస్తి పలుకుతూ నాలుగు కేంద్ర కార్మిక సంఘాలు- బీఎంఎస్, హెచ్ఎంఎస్, ఏఐటీయూసీ, సీఐటీయూలతో ‘సీఐఎల్’ అవగాహన ఒప్పందం  కుదుర్చుకుంది. ఈ మేరకు 19 శాతం కనీస ప్రయోజన హామీ కి సిఫారసు చేసే ఈ ఒప్పందంపై 2023 జనవరి 3న సంతకాలు పూర్తయ్యాయి. తద్వారా ప్రస్తుత జాతీయ బొగ్గు వేతన ఒప్పందం-XI  భాగంగా 2.38 లక్షల మంది నాన్-ఎగ్జిక్యూటివ్ ఉద్యోగులకు తాజా ఒప్పందంతో ప్రయోజనం చేకూరుతుంది. కాగా, ఈ 19 శాతం ‘ఎంజీబీ’లో 2021 జూన్ 30 నాటికి మూల వేతనం, వేరియబుల్ డి.ఎ., స్పెషల్ డి.ఎ., అటెండెన్స్ బోనస్ అంతర్భాగంగా ఉన్నాయి. సంబంధిత ఒప్పందంపై సంతకం చేసిన భాగస్వాములలో తెలంగాణలోని సింగరేణి కాలరీస్ కంపెనీ లిమిటెడ్  కూడా ఒకటిగా ఉంది. ప్రభుత్వాల ఆధ్వర్యంలోగల ‘సీఐఎల్, ఎస్సీసీఎల్’ బొగ్గు సంస్థల సిబ్బంది సంఖ్య 2021 జూలై 1 నాటికి మొత్తం 2.82 లక్షలు కాగా, వీరిలో ఎస్సీసీఎల్ ఉద్యోగులు దాదాపు 44,000 మందిదాకా ఉన్నారు.
జనవరి 3న కోల్కతాలోని సీఐఎల్ కార్పొరేట్ ప్రధాన కార్యాలయంలో బొగ్గు పరిశ్రమ-XIకు సంబంధించిన ద్వైపాక్షిక సంయుక్త కమిటీ ఎనిమిదో సమావేశంలో ఈ సిఫారసుపై అంగీకారం కుదిరింది. ఎంజీబీ కాకుండా ఇతరత్రా అంశాలపైనా చర్చలు కొలిక్కి వచ్చిన తర్వాత ఐదేళ్ల కాలానికిగాను 2021 జూలై 1 నుంచి అమలులోకి వచ్చేవిధంగా ఎన్సీడబ్ల్యూఏ-XI సంబంధిత ఒప్పందం ఖరారు చేస్తారు. ‘ఎంజీబీ’పై స్నేహపూర్వక అంగీకారానికి రావడంలో నాలుగు కేంద్ర కార్మిక సంఘాలు చొరవ చూపాయి. మరోవైపు ‘సీఐఎల్’ కూడా సామరస్యపూర్వక పారిశ్రామిక సంబంధాలు కలిగి ఉంది. దీంతోపాటు ప్రస్తుత ఆర్థిక సంవత్సర ఉత్పత్తి లక్ష్య సాధన ప్రాముఖ్యాన్ని కార్మిక సంఘాలు కూడా గుర్తించడంతో చర్చలు ఫలించాయి.
సమాచార, ప్రసార మంత్రిత్వ శాఖ
రండి, మీ సినిమాలను భారతదేశంలో చిత్రీకరించండి: కేన్స్లో కేంద్ర సహాయ మంత్రి డాక్టర్ ఎల్. మురుగన్
కేంద్ర సమాచార ప్రసార శాఖ సహాయ మంత్రి డాక్టర్ ఎల్. మురుగన్ ఈరోజు కేన్స్ ఫిల్మ్ ఫెస్టివల్లోని ఇండియా పెవిలియన్లో రౌండ్ టేబుల్ కాన్ఫరెన్స్లో పాల్గొన్నారు. ఈ సందర్భంగా డాక్టర్ మురుగన్ మాట్లాడుతూ భారతదేశంలో ప్రతి సంవత్సరం అత్యధికంగా 20కి పైగా భాషల్లో సినిమాలను నిర్మిస్తుందన్నారు. తమ దేశంలో వందకోట్ల మంది వీక్షకులు ఉంటారని చెబుతూ ఇండియా సినీ మార్కెట్ ప్రాముఖ్యతను కూడా తెలియజేశారు. ప్రభుత్వం సాధించిన విజయాల గురించి మాట్లాడుతూ 2014లో ప్రధాన మంత్రి నరేంద్ర మోదీ నేతృత్వంలోని ప్రభుత్వం అధికారంలోకి వచ్చినప్పటి నుంచి సినీ పరిశ్రమకు మేలు చేసేందుకు అనేక కార్యక్రమాలు చేపట్టామన్నారు. స్టార్టప్లకు ప్రభుత్వం ఇస్తున్న ప్రోత్సాహాన్ని ప్రత్యేకంగా ప్రస్తావించారు. అంతర్జాతీయ ప్రేక్షకులకు చేరువ కావడానికి ప్రభుత్వం ఫిల్మ్ మేకింగ్ రంగం నుండి ప్రతిభావంతులైన భారతీయ స్టార్టప్లను కేన్స్కు తీసుకువచ్చిందని అన్నారు.
విదేశీ చిత్రనిర్మాతలు పాల్గొన్న ఈ కార్యక్రమంలో సినిమాల నిర్మాణం కోసం ప్రభుత్వం అమలు చేస్తున్న వివిధ ప్రోత్సాహకాల గురించి కూడా డాక్టర్ మురుగన్ మాట్లాడారు భారతదేశంలో విదేశీ చిత్రాల షూటింగ్ కోసం ఇస్తున్న ప్రోత్సాహకాలను కూడా ప్రత్యేకంగా ప్రస్తావించారు. ఇండియాలో రామాయణం మహాభారతం వంటి ఇతిహాసాల కాలం నుంచే కథలు పుట్టాయని వివరించారు. "ఫిల్మ్ ఫెసిలిటేషన్ ఆఫీస్ వంటి కార్యక్రమాలకు ఒకే విండోలో వివిధ అనుమతులను పొందే విధానాన్ని సజావుగా అమలు చేస్తున్నాం" అని ఆయన అన్నారు. ఇకపై భాష అవరోధం కాదని, భారతదేశంలోని ప్రాంతీయ సినిమాలు ఇప్పుడు ప్రపంచ దృష్టిని ఆకర్షిస్తున్నాయి అని డాక్టర్ మురుగన్ ప్రేక్షకులకు తెలియజేశారు.తమ దేశానికి వచ్చి సినిమాలు చిత్రీకరించాలని భారతదేశంలోని వివిధ ఫిల్మ్ ఫెస్టివల్స్లో పాల్గొనాలని మంత్రి పాల్గొనే వారందరినీ ఆహ్వానించారు.
డాక్టర్ ఎల్. మురుగన్తో పాటు, రౌండ్ టేబుల్కు కింది వారు హాజరయ్యారు:
1. సెల్వాగ్గియా వెలో, డైరెక్టర్, రివర్ టు రివర్ ఫిల్మ్ ఫెస్టివల్, ఫ్లోరెన్స్, ఇటలీ
2. కోలిన్ బర్రోస్, ఫిల్మ్ ప్రొడ్యూసర్ డైరెక్టర్, స్పెషల్ ట్రీట్స్ ప్రొడక్షన్స్, యూకే.
3. మైకేల్ స్వెన్సూన్, ఫిల్మ్ కమిషనర్, సదరన్ స్వీడన్ ఫిల్మ్ కమిషన్
4. అమ్మీ జాన్సన్, ప్రాజెక్ట్ మేనేజర్, థీమాటిక్ కమ్యూనికేషన్ యూనిట్, స్వీడన్ శాఖ కమ్యూనికేషన్
5. మేరీ లిజా డినో, ఫిల్మ్ కమిషనర్, ఫిలిప్పీన్స్
6. జూడీ గ్లాడ్స్టోన్, ఎగ్జిక్యూటివ్ ఆర్టిస్టిక్ ఫౌండర్, ఏజ్లెస్ ఇంటర్నేషనల్ ఫిల్మ్ ఫెస్టివల్, యూఎస్ఏ
7. స్టెఫాన్ ఒట్టెన్బ్రూచ్, ఇండో జర్మన్ చిత్రాల దర్శకుడు
8. కేరీ సాహ్నీ, డైరెక్టర్, లండన్ ఇండియన్ ఫిల్మ్ ఫెస్టివల్